Dendropsophus microcephalus

Dendropsophus microcephalus estas specio de rano de la familio de Hiledoj. Ĝi troviĝas en sudorienta Meksiko (suda Veracruz kaj norda Oaxaca), Centrameriko (Belizo, Kostariko, Salvadoro, Gvatemalo, Honduro, Nikaragvo, Panamo), kaj norda Sudameriko en Kolombio, Venezuelo, Trinidado kaj Tobago, la Gujanoj (Gujano, Surinamo, Franca Gujano), kaj norda Brazilo. Tiu disvastigita specio povus fakte esti specikomplekso. Ties komunaj nomoj estas flava arborano, etkapa arborano, kaj flavgrila arborano.

 Aspekto 
Maskloj kreskas ĝis ĉirkaŭ 25 mm kaj inoj ĝis 31 mm en longo. Ĝi estas dorse milda kaj pala al brilflava kun du tre klare markitaj helbrunaj linioj kiuj iras paralele suben laŭlonge de la korpo. Supraj surfacoj de femuroj havas malhelajn markojn. Ventre ĝi estas palkrema aŭ blanka, eble kun pli flaveca gorĝo. La iriso estas bronzkolora.

 Referencoj 

Kategorio:Hiledoj
Kategorio:Anuroj
Kategorio:Internacia Ruĝa Listo de Endanĝeritaj Specioj
Kategorio:Amfibioj de Sudameriko